شەفەق نیوز/ سەرچەوەیگ لە پۆلیس پارێزگای میسان، ئمڕوو پەنجشەممە، خەوەردا لە دەرکردن تەرم ژنیگ نەناسریاگ لە چەم دیجلە.
سەرچەوەگە ئەرا ئاژانس شەفەق نیوز وت: هێزە ئەمنیەکان لە پارێزگای میسان تەرم ژنیگ نەناسریاگ لەناو چەم دیجلە دەرکردن.
سەرچەوەگە وتیش؛ هێزە ئەمنیەکان لێکۆڵینەوەیگ لە رووداوەگە کەن، ئەرا زانستن شناسنامەی ژنەگە و هووکارەیل رووداوەگە، و ئایا ئەگەر خوەیکوشتن یا تاوانییە.
